El muxeo dei fosiłi de Bolca el xe poxisionà a Bolca, inte l'alta Val d'Alpon, inte ła xona orientałe de ła Łesinia, rente ai conosui jaçimenti fosiliferi da secołi studiai da ła paleontołoxia par via de ła granda prexensa de varietà de fosiłi. La vixita inte el muxeo ła continua co na pasejada inte el çentro abità de Bolca, verso el monte Postałe e ła Pesara, i do jaçimenti de orijine marina pì conosui e inportanti del Vèneto e de Itàlia e algune gałerie de ła Pesara łe xe anca vixitabiłi. . El muxeo de Bolca el nase inte el 1971 inte on edificà ceo, andove vegnea esposti i pì interesanti reperti pałeontołoxeghi dividesti par jaçimento, co algune rafigurasion de come che jera Bolca inte el Eoçene. Col pasar dei ani, vista ła senpre pì granda inportansa in canpo sientifego de ła Pesara e del Monte Postale e el continuo cresare del numaro de vixitadori, ła Comunità montana de la Łesinia ła ga costruio na nova strutura par ospita łe cołesion muxeałi, par metarlo in funsion el 28 de lulio del 1996 El novo muxeo el xe conposto da do piani, co tre sałe espoxidive.